Aalborg Stiftstidende, 1844-06-19
Gottorps gamle Fæstningsværker ere for kort Tid siden blevne sprængte ved en Afdeling Mineurer af Rendsborg Garnison, under Ingenieur-Capitain v. Ramlaus Styrelse. For at bortskaffe det gamle faste Muurværk, der havde trodset Aarhundreder og havde kunnet trodse endnu flere, anlagdes der 8 Miner, ved hvis Sprængning en stor Deel Tilskuere havde forsamlet sig. Voldens Overflade tilligemed dens Træer og Buske hævede sig nogle Fod, da Murene og Hvælvingerne nedenunder sprængtes, og lignede derpaa en pløiet Ager. Det herligt beliggende Slots Omgivelser bliver nu efter Prinds-Statholderens Befaling forandret til en venlig engelsk Have, Kannekegaarden i Aaker Sogn, beliggende tæt ved Aakitkeby, tilhørende Lieutn. Dam, er aldeles afbrændt. Jlden opkom i en Halmstak om Aftenen omtrent Kl. imellem 11 og 12, men hvoraf, vides endnu ikke. Da Alt var tørt og Husene tomme, afbrændte Gaarden meget hurtigt og man frygtede endog for at Jlden skulde have antændt Byen. Desuagtet blev dog det meste af Jndboet reddet. Aalborg, den 19de Junii. Om den Dronninglund ske Justitssag hedder det i Fædrelandet: "Ligesom Undersøgelserne i denne Sag i det Hele ere ledede med megen Kraft og Energie, saaledes ere ogsaa Forhørerne optagne med den Routine og Dygtighed, der charakteriserer den øvede Forhørsdommer; og om end Høiesteret har frifundet en Deel af de af Commissionen domfældte Personer, nemlig 8 for Actors og 2 for Actors videre Tiltale, samt nedsat Straffen for en Deel af de øvrige Tiltaltes Vedkommende, saa maa det dog i saa Henseende tages væsentlig i Betragtning, at det ved de ubetydelige Facta, der svæve paa Grændsen af det Lovlige og Ulovlige, er vanskeligt at afgjøre, om det er rettest at henføre dem til det første eller til det sidste, samt at det meest Subjective ved en Dom altid er Valget af Straffe graden. Da Commissariernes i et tydeligt, klart og concist Sprog affattede Dom er udkommen paa Boghandler Reitzels Forlag, skulle vi indskrænke os til at henvise til Samme, der er et værdigt Minde om, hvad dygtige og nidkjære Embedsmænd formaae at udrette, idet vi iøvrigt specielt henlede Opmærksomheden paa den interessante Fremstilling af de Omstændigheder, der have fremkaldt Drabene i Skjæve Sogn, for hvilke Sognefoged Lars Jensen af Hellum, Møller Peder Hansen af Aunkjør Mølle, Søren Jepsen af Krattet og Peder Jepsen af Aunkjøt ved Commissariernes i den Henseende af Høiesteret stadfæstede Dom ere dømte til at miste Livet. At denne Straf vil blive meget betydeligt formildet, naar Sagen overeensstemmende ved Forordningen af 16de Decbr. 1840 bliver refereret for Kongen i Statsraadet, derom nære vi aldeles ingen Tvivl, fornemmelig af den Grund, at det er Retstilstandens næsten exempelløse Tilstand under den daværende Herredsfoged, som har fremkaldt en Selvtægt, der, om den end for de juridiske Domstole maa sættes lige med ethvert andet Drab, dog finder en meget væsentlig Undskyldning i den Omstændighed, at den udøvedes af Almuesfolk under Forhold, hvor en let forklarlig Harme over at see deres Personer og Gods udsatte for daglig Fare af dumdristige Forbrydere, mod hvem de ingensomhelst Beskyttelse fandt fra Retsbetjentenes Side, har ladet dem gaae altfor vidt i deres Hævn."